Title: ประกาศการทางพิเศษแห่งประเทศไทย เรื่อง กำหนดสถานที่จัดเก็บค่าผ่านทางพิเศษของทางพิเศษบูรพาวิถี และทางพิเศษกาญจนาภิเษก (บางพลี - สุขสวัสดิ์)

ประกาศการทางพิเศษแห่งประเทศไทย
เรื่อง
กำหนดสถานที่จัดเก็บค่าผ่านทางพิเศษของทางพิเศษบูรพาวิถี
และทางพิเศษกาญจนาภิเษก
(บางพลี - สุขสวัสดิ์)[๑]

ด้วยคณะกรรมการการทางพิเศษแห่งประเทศไทยในคราวประชุมครั้งที่
๓/๒๕๖๑ เมื่อวันที่ ๑๔ มีนาคม ๒๕๖๑ ได้มีมติรับทราบรายงานผลการดำเนินงานของคณะอนุกรรมการเร่งรัดและกำกับดูแลโครงการทางพิเศษที่จะดำเนินการในอนาคต
เพื่อแก้ไขปัญหาการจราจรติดขัดบริเวณด่านเก็บค่าผ่านทางพิเศษวงแหวนรอบนอก
(บางแก้ว) ทางออกทางพิเศษบูรพาวิถี ตามที่การทางพิเศษแห่งประเทศไทยเสนอ

อาศัยอำนาจตามความในมาตรา ๒๕ แห่งพระราชบัญญัติการทางพิเศษแห่งประเทศไทย
พ.ศ. ๒๕๕๐ ผู้ว่าการการทางพิเศษแห่งประเทศไทยออกประกาศไว้ ดังต่อไปนี้

ข้อ
๑  ประกาศการทางพิเศษแห่งประเทศไทยนี้เรียกว่า
ประกาศการทางพิเศษแห่งประเทศไทย เรื่อง
กำหนดสถานที่จัดเก็บค่าผ่านทางพิเศษของทางพิเศษบูรพาวิถี และทางพิเศษกาญจนาภิเษก (บางพลี
- สุขสวัสดิ์)

ข้อ
๒  ประกาศการทางพิเศษแห่งประเทศไทยนี้ให้ใช้บังคับตั้งแต่วันที่
๖ พฤษภาคม พ.ศ. ๒๕๖๑ เป็นต้นไป

ข้อ ๓  ผู้ใช้ทางพิเศษบูรพาวิถีที่จะเข้าใช้ทางพิเศษกาญจนาภิเษก
(บางพลี - สุขสวัสดิ์)ต้องเสียค่าผ่านทางพิเศษของทางพิเศษบูรพาวิถี
และค่าผ่านทางพิเศษของทางพิเศษกาญจนาภิเษก (บางพลี
- สุขสวัสดิ์) ณ สถานที่จัดเก็บค่าผ่านทางพิเศษของทางพิเศษกาญจนาภิเษก (บางพลี -
สุขสวัสดิ์) ตามอัตราที่ประกาศกระทรวงคมนาคมกำหนดให้ทางพิเศษบูรพาวิถี
และทางพิเศษกาญจนาภิเษก (บางพลี - สุขสวัสดิ์) เป็นทางต้องเสียค่าผ่านทางพิเศษ
ประเภทของรถที่ต้องเสียหรือยกเว้นค่าผ่านทางพิเศษและอัตราค่าผ่านทางพิเศษ

ประกาศ
ณ วันที่ ๓๐ เมษายน พ.ศ. ๒๕๖๑
สุทธิศักดิ์
 วรรธนวินิจ
รองผู้ว่าการฝ่ายกฎหมายและกรรมสิทธิ์ที่ดิน
รักษาการในตำแหน่ง
ผู้ว่าการการทางพิเศษแห่งประเทศไทย

วิวรรธน์/จัดทำ
๑๕ พฤษภาคม ๒๕๖๑

นุสรา/ตรวจ
๑๖ พฤษภาคม ๒๕๖๑

[๑] ราชกิจจานุเบกษา
เล่ม ๑๓๕/ตอนพิเศษ ๑๐๒ ง/หน้า ๓๔/๔ พฤษภาคม ๒๕๖๑